పరాశక్తి (2026)

పరాశక్తి (Parasakthi) 2026 జనవరి 10న తమిళ, తెలుగు, హిందీ భాషలలో విడుదలైన చారిత్రక రాజకీయ యాక్షన్ డ్రామా చిత్రం. దీనికి సుధ కొంగర దర్శకత్వం వహించగా, డాన్ పిక్చర్స్ బ్యానర్‌పై ఆకాష్ భాస్కరన్ నిర్మించారు. ఈ చిత్రంలో శివ కార్తికేయన్, రవి మోహన్ (జయం రవి), అథర్వ, శ్రీలీల ప్రధాన పాత్రల్లో నటించారు. శ్రీలీలకు తమిళంలో ఇదే తొలి చిత్రం. ఈ చిత్రం 1965 తమిళనాడులో హిందీ వ్యతిరేక ఉద్యమం నేపథ్యంతో రూపొందించబడింది. ఇది శివ కార్తికేయన్ నటించిన 25వ చిత్రం.

పరాశక్తి సినిమా తెలుగుతో పాటు ఇత‌ర భాష‌ల్లో జీ5 ఓటీటీలో ఫిబ్ర‌వ‌రి 7న విడుద‌ల చేస్తున్నారు.  
 కథా నేపధ్యం  
ఈ సినిమా 1965 నాటి మద్రాసు రాష్ట్ర నేపథ్యంలో సాగుతుంది. రైల్వే ఉద్యోగి అయిన చెజియన్ (శివకార్తికేయన్), ఒక సాధారణ విద్యార్థి నుండి రాజకీయ నాయకుడిగా మరియు భాషా ఉద్యమకారుడిగా ఎలా ఎదిగారు అనేది ఈ చిత్ర ప్రధానాంశం. అప్పటి రాజకీయ పరిస్థితులు, విద్యార్థుల ఆందోళనలను దర్శకురాలు సుధ కొంగర ఇందులో చారిత్రక కోణంలో ఆవిష్కరించారు.

 నటీనటులు 
 శివ కార్తీకేయన్ - చెలియణ్ (Che)
 రవి మోహన్ (జయం రవి) - తిరునాదన్
 అథర్వ - చిన్నదురై
 శ్రీలీల - రత్నమాల 
 ప్రకాష్ బెలవాడి - భక్తవత్సలం
 రాణా దగ్గుబాటి (అతిథి పాత్రలో)
 బాసిల్ జోసెఫ్ (అతిథి పాత్రలో)
సంధ్య మృదుల్

 సంగీతం 
ఈ చిత్రానికి జి. వి. ప్రకాష్ కుమార్ సంగీతాన్ని అందించారు. ఒక సంగీత దర్శకుడిగా ఆయనకు ఇది 100వ చిత్రం (GV100).

 వివాదాలు 
 సినిమా పేరు వివాదం: 1952 నాటి దిగ్గజ చిత్రం 'పరాశక్తి' (శివాజీ గణేశన్ తొలి చిత్రం) పేరును ఉపయోగించడంపై శివాజీ అభిమానుల సంఘం నుండి వ్యతిరేకత వ్యక్తమైంది. అయితే, ఏవీఎం ప్రొడక్షన్స్ నుండి అనుమతి పొందిన తర్వాత ఈ వివాదం సద్దుమణిగింది.
 కథా కాపీ హక్కుల ఆరోపణలు: ఈ చిత్ర కథ తమదంటూ కొందరు రచయితలు మద్రాసు హైకోర్టును ఆశ్రయించారు. కానీ కోర్టు సినిమా విడుదలకు అడ్డంకులు లేవని స్పష్టం చేసింది.

 విడుదల 
ఈ చిత్రం 2026 జనవరి 10న సంక్రాంతి కానుకగా విడుదల కానుంది. తమిళంతో పాటు తెలుగులో కూడా అదే పేరుతో విడుదల చేస్తున్నారు.

 మూలాలు 

వర్గం:2026 తెలుగు సినిమాలు
వర్గం:డబ్బింగ్ సినిమాలు